钦定古今图书集成/明伦汇编/官常典/第180卷 > 贾谊新书 > 《辅佐》
## 钦定古今图书集成/明伦汇编/官常典/第180卷 > 贾谊新书 > 《辅佐》

“大相，上承大义而启治道，总百官之要，以调天之宜，
正身行，广教化，修礼乐以美风俗，兼领而和一之，以
合治安。故天下失宜，国家不治，则大相之任也。上执
政，职大拂，秉义立诚，以翼上志，直议正辞，以持上行，
批天下之患，匡诸侯之过，令或郁而不通，臣或盭而
不义，大拂之任也。中执政，职大辅，闻善则以献，知善
则以献。”明号令，正法则，领度量，论贤良，次官职，以时
巡循，使百吏敬率其业。故经义不衷，贤不肖失序，大
辅之任也。